*For industrikonsernet Nokia, se Nokia (selskap).*

**Nokia** er en by og kommune i landskapet Birkaland i Finland. Kommunen har 32878 innbyggere (2015) og et areal på 347,76 km² hvorav 59,58 km² er vann. Nokia er en finskspråklig kommune som grenser til kommunene Tavastkyro, Birkala, Sastamala, Tammerfors, Vesilahti og Ylöjärvi. Før 1938 var navnet på kommunen *Norra Birkala* på svensk og *Pohjois-Pirkkala* på finsk.

Byen ligger ved elven Emäkoski cirka 15 kilometer nordvest for Tammerfors.

Historie
--------

Nokia kirke
Nokia har eksistert lenge, men fikk bystatus i 1937. Navnet kommer fra det gamle finske ordet *nokia*, som er en kortform av *nokinäätä* (bokstavelig "sot-mår"), som betyr sorte sørgeklær, fra gammel-finsk *nois* (flertall: *nokia*) som betyr "sot". 

Den første skriftlige referansen til Nokia er i 1505 i forbindelse med Nokia gods. 

Nokia var åsted for et av de største slagene i klubbekrigen, et bondeopprør i 1596 mot svenske føydalherrer. Bøndene, som da sloss med klubber, søkte tilhold i Nokia gods, og vant flere slag mot kavaleriet fra føydalherrene, men ble til slutt slått av Claes Fleming 1. til 2. januar 1597. Tusenvis av klubbere ble slaktet, og deres flyktende leder, Jaakko Ilkka, ble fanget og henrettet noen uker senere. Klubbekrigen var det siste større bondeopprøret i Finland. Langt senere, under den finske borgerkrigen (1918), var Nokia (sammen med nabobyen Tammerfors) en kommunistisk høyborg hvor det avgjørende slaget i borgerkrigen sto da de hvite vant i slaget om Tammerfors. 

### Industrihistorie

Telekommunikasjonsselskapet Nokia ble etablert i Nokia. Selskapet ble etablert av Knut Fredrik Idestam i 1865 som en cellulosefabrikk. Finnish Rubber Works Ltd (*Suomen Gummitehdas Osakeyhtiö*) (grunnlagt 1898) bygde en fabrikk i Nokia i 1904. Disse to selskapene, sammen med Finnish Cable Works Ltd ("Suomen kaapelitehdas Oy") fusjonerte i 1967 til Nokia Corporation. Forskjellige divisjoner ble skilt ut rundt 1990. Gummifabrikken driver fortsatt i Nokia som Nokian Tyres, og papirfabrikken som Georgia-Pacific Finland Oy. Telekommunikasjonsselskapet Nokia har i dag ingen virksomhet i Nokia.

Nokia i dag
-----------

I dag er Nokia kjent for sitt spa, fabrikkutsalg, kanaler og "events". Byen har gode vei- og flyforbindelser. For religiøse er Nokia kjent for den karismatiske bevegelsen Nokia Revival, som startet i 1990.

### Statistikk

* Befolkning: 32 878 (2015)
* Areal: 347.80 km²
	+ Andel vann: 58,71 km²
* Befolkningstetthet: 94,54 innbyggere/km²

Befolkningsutviklingen
----------------------

| Befolkningsutviklingen i Nokia 1980-2015 |
| --- |
| År |  |  | Innbyggere |  |
| 1964 |    | 18 455 |
| 1980 |    | 23 644 |
| 1985 |    | 24 325 |
| 1990 |    | 26 063 |
| 1995 |    | 26 287 |
| 2000 |    | 26 905 |
| 2005 |    | 29 147 |
| 2010 |    | 31 647 |
| 2015 |    | 32 878 |
| Kilde: 1980-2010 |

Referanser
----------

1. ↑   (på fi) *Suomen pinta-ala kunnitain 1.1.2023*, Lantmäteriverket, Wikidata Q117800624,
2. ↑  «Finland's preliminary population figure was 5,608,218 at the end of February 2024». Statistikcentralen.
3. ↑  *BEFOLKNINGSDATASYSTEMET KOMMUNERNAS INVÅNARANTAL 28.02.2015* Arkivert 12. april 2015 hos Wayback Machine.
4. ↑  Statistikdatabase[*død lenke*] (finsk)

Eksterne lenker
---------------

* *Uppslagsverket Finland*, Nokia[*død lenke*]
* (fi) Offisielt nettsted Rediger på Wikidata

* (en) Nokia, Finland – kategori av bilder, video eller lyd på Commons Rediger på Wikidata

| * v
* d
* r
Kommuner i landskapet Birkaland |
| --- |
| Landskapets våpen | **Ackas** **·** Birkala **·** **Ikalis** **·** Juupajoki **·** Kangasala **·** Kihniö **·** Lempäälä **·** **Mänttä-Vilppula** **·** **Nokia** **·** **Orivesi** **·** **Parkano** **·** Punkalaidun **·** Pälkäne **·** Ruovesi **·** **Sastamala** **·** **Tammerfors** **·** Tavastkyro **·** Urjala **·** **Valkeakoski** **·** Vesilahti  **·** **Virdois** **·** **Ylöjärvi** | Finlands flagg |
| **Tidligere kommuner:** Aitolahti **·** Eräjärvi **·** Ikalis landkommune **·** Karkku **·** Keikyä **·** Kiikka **·** Kuhmalahti **·** Kuru **·** Kylmäkoski **·** Luopioinen **·** Messukylä **·** Mouhijärvi **·** **Mänttä** **·** Pohjaslahti **·** Sahalahti **·** Suodenniemi **·** Suoniemi **·** Sääksmäki **·** Teisko **·** **Toijala** **·** Tottijärvi **·** Tyrvis **·** **Vammala** **·** Viiala **·** Viljakkala **·** Vilppula **·** Äetsä |

|  |  |
| --- | --- |
| Oppslagsverk/autoritetsdata | Store norske leksikon **·** Uppslagsverket Finland **·** VIAF **·** GND **·** LCCN **·** ISNI **·** ISNI **·** GeoNames **·** MusicBrainz
 |